**Методические рекомендации по предмету «Церковное пение»**

**(1 курс, заочная форма)**

Тема 1: Глас 1 тропарный.

Тропари: Воскресный, Воздвижения Креста Господня, Богоявления, Сретения Господня, Недели ваий, Успения Пресвятой Богородицы. Кондаки: Воскресный, Сретения Господня.

Тема 2: Глас 2 тропарный.

Тропари: Воскресный, Недели святых жен-мироносиц. Кондаки: Воскресный, Успения Пресвятой Богородицы.

Тема 3: Глас 3 тропарный.

Тропари: Воскресный, вмч. Пантелеимона. Кондаки: Воскресный, Рождества Христова, Покрова Пресвятой Богородицы, свт. Николая.

Тема 4: Глас 4 тропарный.

Тропари: Воскресный, «Богородице Дево, радуйся», Рождества Пресвятой Богородицы, Введения во храм Пресвятой Богородицы, Рождества Христова, Благовещения Пресвятой Богородицы, Вознесения Господня, Покрова Пресвятой Богородицы, свт. Николая, прп. Сергия Радонежского. Кондаки: Воскресный, Воздвижения Креста Господня, Введения во храм Пресвятой Богородицы.

Тема 5: Глас 5 тропарный.

Тропари: Воскресный, воскресные по-непорочных. Кондак Воскресный.

Тема 6: Глас 6 тропарный.

«Царю Небесный». Тропарь Воскресный. Кондаки: Воскресный, Недели ваий, Вознесения Господня, общий Богородицы «Предстательство христиан».

Тема 7: Глас 7 тропарный.

Тропари: Воскресный, Преображения Господня, Недели Антипасхи. Кондаки: Воскресный, Преображения Господня.

Тема 8: Глас 8 тропарный.

«Достойно есть». Тропари: Воскресный, Пятидесятницы. Кондаки: Воскресный, Пятидесятницы, Благовещения Пресвятой Богородицы.

Тема 9: Песнопения Панихиды и Отпевания.

Тема 10: Тропари на Великопостных часах.

Тема 11: Песнопения Великого Поста и Страстной Седмицы.

Тема 12: Песнопения Святой Пасхи.

Тема 13: Пение всем народом: Символ Веры, «Отче наш».

**Требования к зачету:**

1. Тропари, кондаки, величания двунадесятых праздников – пение наизусть.

2. Панихида и Отпевание – пение по Требнику. Заупокойная лития – пение наизусть.

3. Тропари на Великопостных часах – пение по Часослову.

4. Тропарь, Кондак Пасхи, «Воскресение Христово» – пение наизусть.

5. Символ Веры, «Отче наш» - пение и показ рукой.

**ПРИЛОЖЕНИЕ**

**Тропари, кондаки и величания двунадесятых праздников**

**Рождество Пресвятой Богородицы**

**Тропарь, глас 4**

Рождество Твое, Богородице Дево, / радость возвести всей вселенней: / из Тебе бо возсия солнце правды, Христос Бог наш, / и разрушив клятву, даде благословение, // и упразднив смерть, дарова нам живот вечный.

**Кондак, глас 4**

Иоаким и Анна поношения безчадства, / и Адам и Ева от тли смертныя свободистася, Пречистая, / во святем Рождестве Твоем. / То празднуют и людие Твои, / вины прегрешений избавльшеся, / внегда звати Ти: // неплоды раждает Богородицу и питательницу жизни нашея.

**Величание**

Величаем Тя, / Пресвятая Дево, / и чтим святых Твоих родителей, / и всеславное славим рождество Твое.

**Воздвижение Креста Господня**

**Тропарь, глас 1**

Спаси, Господи, люди Твоя / и благослови достояние Твое, / победы православным христианом на сопротивныя даруя // и Твое сохраняя Крестом Твоим жительство.

**Кондак, глас 4**

Вознесыйся на Крест волею, / тезоименитому Твоему новому жительству, / щедроты Твоя даруй, Христе Боже, / возвесели нас силою Твоею, / победы дая нам на сопостаты, / пособие имущим Твое оружие мира, // непобедимую победу.

**Величание**

Величаем Тя, / Живодавче Христе, / и чтим Крест Твой Святый, / имже нас спасл еси / от работы вражия.

**Введение во храм Пресвятой Богородицы**

**Тропарь, глас 4**

Днесь благоволения Божия предображение, / и человеков спасения проповедание, / в храме Божий ясно Дева является, / и Христа всем предвозвещает, / Той и мы велегласно возопиим: / радуйся, // смотрения Зиждителева исполнение.

**Кондак, глас 4**

Пречистый Храм Спасов, / многоценный Чертог и Дева, / священное Сокровище славы Божия, / днесь вводится в дом Господень, благодать совводящи, / яже в Дусе Божественном, / Юже воспевают Ангели Божии: // Сия есть Селение Небесное.

**Величание**

Величаем Тя, / Пресвятая Дево, / Богоизбранная Отроковице, / и чтим еже в храм Господень / вхождение Твое.

**Рождество Христово**

**Тропарь, глас 4**

Рождество Твое, Христе Боже наш, / возсия мирови свет разума: / в нем бо звездам служащии, / звездою учахуся / Тебе кланятися Солнцу правды, / и Тебе ведети с высоты Востока: // Господи, слава Тебе.

**Кондак, глас 3**

Дева днесь Пресущественнаго раждает, / и земля вертеп Неприступному приносит; / Ангели с пастырьми славословят, / волсви же со звездою путешествуют; // нас бо ради родися Отроча младо, Превечный Бог.

**Величание**

Величаем Тя, / Живодавче Христе, / нас ради ныне плотию рождшагося / от Безневестныя / и Пречистыя Девы Марии.

**Богоявление**

**Тропарь, глас 1**

Во Иордане крещающуся Тебе, Господи, / Троическое явися поклонение: / Родителев бо глас свидетельствоваше Тебе, / возлюбленнаго Тя Сына именуя, / и Дух в виде голубине, / извествоваше словесе утверждение. / Явлейся, Христе Боже, // и мир просвещей, слава Тебе.

**Кондак, глас 4**

Явился еси днесь вселенней, / и свет Твой, Господи, знаменася на нас, / в разуме поющих Тя: / пришел еси и явился еси, // Свет неприступный.

**Величание**

Величаем Тя, / Живодавче Христе, / нас ради ныне плотию крестившагося / от Иоанна/ в водах Иорданских.

**Сретение Господне**

**Тропарь, глас 1**

Радуйся, Благодатная Богородице Дево, / из Тебе бо возсия Солнце правды, Христос Бог наш, / просвещаяй сущия во тьме. / Веселися и ты, старче праведный, / приемый во объятия Свободителя душ наших, // дарующаго нам воскресение.

**Кондак, глас 1**

Утробу Девичу освятивый рождеством Твоим, / и руце Симеоне благословивый, / якоже подобаше, предварив, / и ныне спасл еси нас, Христе Боже, / но умири во бранех жительство // и укрепи люди, ихже возлюбил еси, Едине Человеколюбче.

**Величание**

Величаем Тя, / Живодавче Христе, / и чтим Пречистую Матерь Твою, / Еюже по закону ныне / принеслся еси в храм Господень.

**Благовещение Пресвятой Богородицы**

**Тропарь, глас 4**

Днесь спасения нашего главизна, / и еже от века таинства явление: / Сын Божий, Сын Девы бывает, / и Гавриил благодать благовествует. / Темже и мы с ним Богородице возопиим: / радуйся, Благодатная, // Господь с Тобою.

**Кондак, глас 8**

Взбранной Воеводе победительная, / яко избавльшеся от злых, / благодарственная восписуем Ти раби Твои, Богородице; / но яко имущая державу непобедимую, / от всяких нас бед свободи, да зовем Ти: // радуйся, Невесто Неневестная.

**Неделя ваий**

**Тропарь, глас 1**

Общее воскресение / прежде Твоея страсти уверяя / из мертвых воздвигл еси Лазаря, Христе Боже. / Темже и мы, яко отроцы победы знамения носяще, / Тебе Победителю смерти вопием: // осанна в вышних, благословен Грядый во Имя Господне.

**Кондак, глас 6**

На престоле на небеси, / на жребяти на земли носимый, Христе Боже, / Ангелов хваление и детей воспевание / приял еси зовущих Ти:// благословен еси, грядый Адама воззвати.

**Величание**

Величаем Тя, / Живодавче Христе, / Осанна в вышних и мы Тебе вопием / Благословен Грядый во Имя Господне.

**Вознесение Господне**

**Тропарь, глас 4**

Вознеслся еси во славе, Христе Боже наш, / радость сотворивый учеником / обетованием Святаго Духа, / извещенным им бывшим благословением, // яко Ты еси Сын Божий, Избавитель мира.

**Кондак, глас 6**

Еже о нас исполнив смотрение, / и яже на земли соединив небесным, / вознеслся еси во славе, Христе Боже наш, / никакоже отлучаяся, / но пребывая неотступный, / и вопия любящим Тя: // Аз есмь с вами и никтоже на вы.

**Величание**

Величаем Тя, / Живодавче Христе, / и почитаем еже на Небеса / с пречистою Твоею плотию / Божественное вознесение.

**Пятидесятница**

**Тропарь, глас 8**

Благословен еси, Христе Боже наш, / Иже премудры ловцы явлей, / низпослав им Духа Святаго, / и теми уловлей вселенную, // Человеколюбче, слава Тебе.

**Кондак, глас 8**

Егда снизшед языки слия, / разделяше языки Вышний, / егда же огненныя языки раздаяше, / в соединение вся призва; // и согласно славим Всесвятаго Духа.

**Величание**

Величаем Тя, / Живодавче Христе, / и чтим Всесвятаго Духа Твоего, / Егоже от Отца послал еси / Божественным учеником Твоим.

**Преображение Господне**

**Тропарь, глас 7**

Преобразился еси на горе, Христе Боже, / показавый учеником Твоим славу Твою, / якоже можаху: / да возсияет и нам грешным / свет Твой присносущный, / молитвами Богородицы, // Светодавче, слава Тебе.

**Кондак, глас 7**

На горе преобразился еси, / и якоже вмещаху ученицы Твои / славу Твою, Христе Боже, видеша: / да егда Тя узрят распинаема, / страдание убо уразумеют вольное, / мирови же проповедят, // яко Ты еси воистинну Отчее сияние.

**Величание**

Величаем Тя, / Жизнодавче Христе, / и почитаем пречистыя плоти Твоея / преславное преображение.

**Успение Пресвятой Богородицы**

**Тропарь, глас 1**

В рождестве девство сохранила еси, / во успении мира не оставила еси, Богородице,/ преставилася еси к животу, Мати сущи Живота, // и молитвами Твоими избавляеши от смерти души наша.

**Кондак, глас 2**

В молитвах неусыпающую Богородицу / и в предстательствах непреложное упование,/ гроб и, умерщвление не удержаста: / якоже бо Живота Матерь, / к животу престави// во утробу Вселивыйся приснодевственную.

**Величание**

Величаем Тя, / Пренепорочная / Мати Христа Бога нашего, / и всеславное славим / Успение Твое.

**Последование заупокойной литии**

Благословен Бог наш...

**Тропари, глас 4- й:**

Со духи праведных скончавшихся / души раб Твоих, Спасе, упокой, / сохраняя их во блаженней жизни, яже у Тебе, Человеколюбче.

В покоищи Твоем, Господи, / идеже вси святии Твои упокоеваются, / упокой и души раб Твоих, яко Един еси Человеколюбец.

Слава: Ты еси Бог, сошедый во ад и узы окованных разрешивый, / Сам и души раб Твоих упокой.

И ныне: Едина Чистая и Непорочная Дево, Бога без семени рождшая, / моли спастися душам их.

Ектения: Помилуй нас Боже…

**Кондак:** Со святыми упокой, Христе, души раб Твоих, идеже несть болезнь, ни печаль, ни воздыхание, но жизнь бесконечная.

**Икос:** Сам Един еси Безсмертный, / сотворивый и создавый человека: / земнии убо от земли создахомся, / и в землю туюжде пойдем, / якоже повелел еси, создавый мя и рекий ми: / яко земля еси и в землю отыдеши, / аможе вси человецы пойдем, / надгробное рыдание творяще песнь: / аллилуиа, аллилуиа, аллилуиа.

Отпуст.

Во блаженном успении вечный покой подаждь, Господи, усопшим рабом Твоим и сотвори им вечную память.

Вечная память (Трижды). Души их во благих водворятся, и память их в род и род.